Rino Serra/Le fior dël mal/123


CXXIII. La mòrt ëd j'artìsta 
Ma quante vòlte i duvrai sopaté ij mè sonaj 
Basand toa front bassa, arnosa caricadura? 
Për piché 'nt ël segn ëd mistica natura, 
Quanti, oh mè pòrta dard, giavelòt perderai? 

Noi consumeroma nòste ànime an sutij complòt 
E dësbleroma pì 'd na pesanta armadura, 
Prima 'd contemplé la granda Creatura 
Con l'infernal anvìa ch'a n'emp ëd sangiut! 

A-i son coj che ij sò Idoj l'han mai conussù 'd sicur 
E certi scultor danà e da l'onta bolà, 
Che 'l pét e la front lor medesim a l'han martlà, 

Mach na speransa, Campideuli dròlo e scur! 
E che la mòrt caland-se coma un sol novel, 
A farà dësbandì le fior dël sò servel! 

Rino Serra
Leteratura piemontèisa
Baudelaire